ODIT.info - Дискусия - Състезания водещи до предметни награди с цел маркетинг
супто: търговия и услуги Лични средства на едноличния ...
Състезания водещи до предметни награди с цел маркетинг
Състезания водещи до предметни награди с цел маркетинг boyanminev 21.01.2019 15:18
имам питане относно следният сценарии:
1. Управлявам и представлявам дейност по производство на продукти като едноличен търговец.
2. Искам да създам онлайн маркетинг кампания целяща популяризиране на продукта.
- тя включва:
-въпрос с няколко отговора / тип - "стани богат" /
-малка входна такса.
След предварително определен край на промоцията, всички правилно отговорили имена се събират и чрез публичен жребий на живо се определя победителят.
Опитах да намеря някакъв материал относно този казус, но за съжаление не успях да намеря никаква информация, та въпросът ми към вас е следният:
Трябва ли да бъде по някакъв начин съгласувана идеята ми с държавната администрация или мога да процедирам без всякакъв тип разрешително?
Надявам се някои от вас да внесе малко светлина по този проблем. Благодаря ви предварително.
RE: Състезания водещи до предметни награди с цел маркетинг TaNikKa 21.01.2019 23:40
Предполагам, че "малка входна такса" ще се заплаща чрез SMS или телефонно обаждане.
Най-вероятно ще е необходимо да получите разрешение за вписване и обработване на лични данни съгл.ЗЗЛД или доставчика на далекосъобщителните услуги ще ги обработва.
Доколкото разбирам достигналите до определено ниво след няколко верни отговора ще учавстуват в жребия.
Това участие в състезателна игра с образователна и популизираща цел срещу "малка входна такса" е продажба на услуга онлайн - Викторина с награден фонд "Продукт, произведен в BG"
При безкасово постъпване на таксите отпада изискването за наличие на фискално устройство-ФУ, но
за е-услуги на НАП, достъпен на интернет страницата на НАП, съгласно приложение № 33.
(2) Информацията по ал. 1 се подава отделно за всеки електронен магазин, чрез който се
извършват продажби.
(3) При промяна на данните по ал. 1 актуална информация се подава в 7-дневен срок от
настъпване на промяната.
Чл. 52н. (Нов - ДВ, бр. 80 от 2018 г., в сила от 29.12.2018 г.) Лицата, които извършват
продажби чрез електронен магазин, са длъжни да съхраняват в сроковете по чл. 38, ал. 1 от
ДОПК създаваната чрез софтуера на електронния магазин информация (текуща база данни и
архивни копия на базата данни) и при поискване от органите по приходите да осигурят достъп до
нея с възможност за експорт и копиране на данни.
Ако вие сте производител на софтуерния продукт за Викторина с награден фонд "Продукт, произведен в BG" от чл.52в до чл.52ж от НАРЕДБА № Н-18 ОТ 13 ДЕКЕМВРИ 2006 Г.ЗА РЕГИСТРИРАНЕ И
ОТЧИТАНЕ ЧРЕЗ ФИСКАЛНИ УСТРОЙСТВА НА ПРОДАЖБИТЕ В
ТЪРГОВСКИТЕ ОБЕКТИ, ИЗИСКВАНИЯТА КЪМ СОФТУЕРИТЕ ЗА
УПРАВЛЕНИЕТО ИМ И ИЗИСКВАНИЯ КЪМ ЛИЦАТА, КОИТО
ИЗВЪРШВАТ ПРОДАЖБИ ЧРЕЗ ЕЛЕКТРОНЕН МАГАЗИН (ЗАГЛ. ИЗМ. -
ДВ, БР. 80 ОТ 2018 Г.)с посл. изм.и доп. ДВ, бр.80 от 28.09.2018г
RE: Състезания водещи до предметни награди с цел маркетинг b0b0 22.01.2019 10:04
TaNikKa, човекът пита за регистрация за хазартни игри, ти му говориш за касови апарати?!?
RE: Състезания водещи до предметни награди с цел маркетинг TaNikKa 22.01.2019 10:35
b0b0, сигурен ли си? Да не пита за оная игра с двете чашки и едно по-малко предметче - "банка антинари" ли й казваха, банка-катинари ли? Образователна- учи на ловкост, бързина и умелия участник прибира всичките такси на предходните участници. Всички такси, без скритите от ловкия водещ.
RE: Състезания водещи до предметни награди с цел маркетинг boyanminev 22.01.2019 13:14
TaNikKa благодаря за отговора, "продажба на услуга онлайн - Викторина с награден фонд "Продукт, произведен в BG" " потърсих в търсачката на държавен вестник това съчетание на думи но няма намерени резултати. Може ли да ми кажете кой е източника?
Таксата ще бъде заплащана директно чрез кредитна/дебитна карта ( в пъти по лесно е от СМС и обаждане ). Моето притеснение е че, според държавна комисия по хазарта:
Чл. 2. (1) Хазарт е всяка игра на случайността, в която има залог и може да се
получи печалба или да се загуби залогът.
Чл. 3. (1) Всяка хазартна игра и дейност по този закон на територията на
Република България може да се организира само с лиценз, издаден от Държавната комисия
по хазарта.
Чл. 62.(2) Игрите със залагания, свързани с познаване на факти, са хазартни игри, при които
печалбата зависи от познаване или даване на верен отговор относно съществуващ факт.
Чл. 63. (1) Правилата на игрите, залозите за участие в тях, печалбите и начините на
определянето им подлежат на утвърждаване от Комисията
къде е границата и кой определя дали дейноста ми е "викторина с награден фонд" или хазарт ?
RE: Състезания водещи до предметни награди с цел маркетинг Abby12 22.01.2019 13:40
Отговор на boyanminev(22.01.2019 13:14):
boyanminev каза:
добре сте се ориентирал кое е необходимото четиво, продължавайте с четенето, по-нататък го пише
или поне пише кое не е хазарт
RE: Състезания водещи до предметни награди с цел маркетинг boyanminev 22.01.2019 16:40
Отговор на Abby12(22.01.2019 13:40):
Чл. 41. (1) (Доп. – ДВ, бр. 1 от 2014 г., в сила от 1.01.2014 г.) Хазартните игри,
разрешени по този закон, са: лотарийни игри, игри със залагания върху резултати от спортни състезания и надбягвания с коне и кучета, игри със залагания върху случайни събития и със залагания, свързани с познаване на факти, игри с игрални автомати и игри в игрално казино. Начинът, техническите средства и електронните съобщителни средства или услуги, чрез които се организира и предлага хазартна игра, не променят вида на играта.
(2) (Нова – ДВ, бр. 1 от 2014 г., в сила от 1.01.2014 г., изм., бр. 105 от 2014 г., в сила от 1.01.2015 г.) Хазартните игри по ал. 1, с изключение на томболата и моментната лотарийна игра, може да се организират и онлайн – пряко чрез интернет или чрез други електронни съобщителни средства: мобилни и стационарни апарати, радио, телевизия, сателити и други средства.
(3) (Нова – ДВ, бр. 1 от 2014 г., в сила от 1.01.2014 г., отм., бр. 105 от 2014 г., в сила от 1.01.2015 г.).
(4) (Нова – ДВ, бр. 1 от 2014 г., в сила от 1.01.2014 г.) Разрешените хазартни игри по този закон, които не се организират по начините, посочени в предходната алинея, не се считат за хазартни игри онлайн.
Ако в моята игра има опция за безплатно участие например, това според вас променя ли начина на организация ?